ฮั่งเส็งปิดลบ 124.37 จุด ตามทิศทางตลาดตปท.
ฮั่งเส็งปิดลบ 124.37 จุด ตามทิศทางตลาดตปท.
7 ก.ค. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวลดลง โดยดัชนีฮั่งเส็งลดลง 124.37 จุด หรือ 0.49% ปิดวันนี้ที่ 25,340.85 จุด ตามทิศทางของดัชนีดาวโจนส์ตลาดหุ้นนิวยอร์ก รวมถึงตลาดหุ้นทั่วโลก ขณะผลตอบแทนพันธบัตรรัฐบาลสหรัฐและยุโรปพุ่งสูงขึ้น ท่ามกลางความวิตกกังวลเกี่ยวกับการที่ธนาคารกลางของหลายประเทศแสดงท่าทีที่จะปรับลดมาตรการผ่อนคลายทางการเงิน
นอกจากนี้ นักลงทุนยังจับตารายงานตัวเลขจ้างงานนอกภาคเกษตรประจำเดือนมิ.ย.ของสหรัฐในวันนี้ ขณะที่นักวิเคราะห์คาดการณ์ว่า ตัวเลขจ้างงานจะเพิ่มขึ้นราว 174,000 ตำแหน่ง และคาดว่าอัตราว่างงานเดือนมิ.ย.จะเพิ่มขึ้นสู่ระดับ 4.4% จากเดือนพ.ค.ที่ระดับ 4.3%